На основу члана 19**.** и 27. став 10. Закона о jавној својини (''Службени гласник РС'', број 72/2011, 88/2013, 105/2014, 104/2016-др. Закон, 108/2016, 113/2017 и 95/2018 ) и члана 37. Статута града Ниша („Сл.лист Града Ниша“, бр. 88/2008, 143/2016 и 18/2019),

 Скупштина Града Ниша на седници од \_\_\_\_\_\_\_\_\_\_ 2020. године, доноси

**Р Е Ш Е Њ Е**

**I ДАЈЕ СЕ** на коришћење ЈКП “Градска топлана“ Ниш, ул. Благоја Паровића бр.3, на неодређено време и без накнаде:

- помоћна зграда-котларница површинe 213 м2, постојећа на катастарској парцели број 4409 КО Ниш-Пантелеј у ул. Књажевачкој у Нишу, уписана као објекат број 3 у В лист-1.део листа непокретности број 3081 КО Ниш-Пантелеј, и на којој је уписано право јавне својине Града Ниша.

У својству корисника ЈКП “Градска топлана“ Ниш, користиће напред описану непокретност у складу са регистрованом делатношћу и позитивним законским прописима.

**II** Oбјекат из става I овог решења даје се на коришћење ЈКП “Градска Топлана“ Ниш у складу са регистрованом делатношћу јавног предузећа, са правом управљања односно одржавања, обнављања и унапређивања, са обавезом извршавања свих законских и других обавеза, као и у складу са природом и наменом ствари и у складу са важећим Законом о јавној својини и другим позитивним законским прописима и без права располагања у смислу важећег Закона о јавној својини.

 **III** Обавезује се ЈКП “Градска топлана“ Ниш, да у року од 8(осам) дана, од дана пријема овог решења приступи закључењу Уговора о давању на коришћење, којим ће се ближе регулисати међусобна права и обавезе између Града Ниша и ЈКП “Градска топлана“ Ниш.

**Број:\_\_\_\_\_\_\_\_\_\_**

**У Нишу,\_\_\_\_\_\_\_2020.године**

 **СКУПШТИНА ГРАДА НИША**

 **ПРЕДСЕДНИК**

 **Бобан Џунић**

**О Б Р А З Л О Ж Е Њ Е**

 ЈКП “Градска топлана“ Ниш, обратило се Градској управи Града Ниша-Секретаријату за имовинско-правне послове, захтевом-иницијативом број 03-3125/1 од 06.07.2020.године за преузимање производног и дистрибутивног система топлотне енергије ОШ „Мирослав Антић“ Ниш., наводећи у истом да би се поменути систем користио за снабдевање топлотном енергијом школе, али и осталих објеката у ширем окружењу школе.

У поступку спроведеном по поднетом захтеву, увидом у лист непокретности бр. 3081 КО Ниш – Пантелеј, утврђено је да је В листу-1.део уписан као објекат број 3, помоћна зграда-котларница, површине 213 м2, са правом јавне својине Града Ниша.

На основу члана 18. став 1. Закона о jавној својини (''Службени гласник РС'', број 72/11, 88/13, 105/14,104/2016-др. Закон, 108/2016, 113/17 и 95/2018-у даљем тексту: Закон) утврђено је да су носиоци права јавне својине Република Србија, аутономна покрајина и општина, односно град.

Одредбама члана 19. став 1 тачка 3) Закона, прописано је да су корисници ствари у јавној својини, поред осталих и јавна предузећа, друштва капитала, чији је оснивач Република Србија, аутономна покрајина и јединица локалне самоуправе, као и њихова зависна друштва, на основу уговора закљученог на основу акта надлежног органа, а којим нису пренете у својину тог јавног предузећа, односно друштва.

 Чланом 21. Закона прописано је да јавна предузећа, друштва капитала чији је оснивач Републике Србија, аутономна покрајина или јединица локалне самоуправе и њихова зависна друштва, која обављају делатност од општег интереса, користе непокретности које им нису уложене у капитал, на основу посебног закона, оснивачког акта или уговора закљученог са оснивачем.

 Чланом 24. Закона, утврђено је да корисници из члана 21. овог закона управљају покретним и непокретним стварима у јавној својини које користе, као и да управљање стварима у јавној својини јесте њихово одржавање, обнављање и унапређивање, као и извршавање законских и других обавеза у вези са тим стварима, ако за одређени случај права коришћења, односно коришћења законом није нешто друго прописано.

 Полазећи од чињенице да је Град Ниш оснивач ЈКП “Градска топлана“ Ниш на основу Одлуке о оснивању Јавног комуналног предузећа „Градска топлана“ Ниш -Пречишћен текст („Сл.лист Града Ниша“, бр. 51/2013 од 18.06.2013.године), као и да јавно предузеће у складу са важећим Законом о јавној својини не може бити носилац права јавне својине, а да може стећи својство корисника ствари у јавној својини, ради обављања регистроване делатности тог јавног предузећа- сврсисходно је и оправдано давање на коришћење предметног објекта у јавној својини Града Ниша- јавном предузећу чији је оснивач Град Ниш-ЈКП “Градска топлана“ Ниш, те је сходно напред цитираним прописима одлучено као у диспозитиву овог решења.

Обрадила: Марија Јанковић-Ристић, сарадник

Прегледала: Николина Рајковић, шеф Одсека

 ОВЛАШЋЕНО ЛИЦЕ ПО ОВЛАШЋЕЊУ

 ЗАМЕНИЦЕ НАЧЕЛНИКА ГУ

 **\_\_\_\_\_\_\_\_\_\_\_\_\_\_\_\_\_\_\_\_**

 **Марлена Чуљковић,дипл.правник**